
                                                                                                   Poslovni broj: 4 St-25/12-383

       REPUBLIKA HRVATSKA
TRGOVAČKI SUD U VARAŽDINU
                 Braće Radića 2



ZAKLJUČAK O PRODAJI


Trgovački sud u Varaždinu, po sucu toga suda Iris Hatvalić Nemec kao stečajnom sucu, u stečajnom postupku nad Validus d.d. u stečaju, Varaždin, Anina 2, OIB: 07838648475, zastupanom po stečajnom upravitelju Nenadu Homaru, na temelju rješenja o prodaji broj 4 ST-25/12-248 od 9. travnja 2014., a temeljem odredbe čl. 164. st. 4. Stečajnog zakona  (NN 44/96, 29/99, 129/00, 123/03, 197/03, 187/04, 82/06, 116/10, 25/12, 133/12 i 45/13 dalje skraćeno: SZ-a) dana 18. siječnja 2016. donosi slijedeći

Z A K L J U Č A K 

određuje se
TRINAESTA JAVNA  DRAŽBA
za prodaju nekretnina u vlasništvu stečajnog dužnika


1.) 	Određuje se prodaja u stečajnom postupku nekretnina u vlasništvu stečajnog dužnika, uz odgovarajuću primjenu pravila o ovrsi na nekretninama, i to: 
nekretnine upisane u z.k. ul. 5956 k.o. Stari Grad kod Općinskog suda u Starom Gradu 
1. čestica br. 10235, šuma površine 1303 m2,
1. čestica br. 10236/1, oranica površine 1224 m2, 
1. čestica br. 10236/2, vinograd površine 1282 m2, 
1. čestica br. 10237, vrt površine 383 m2, 
1. čestica br. 10238/2 pašnjak površine 2670 m2,  
1. čestica br. 10239/5, šuma površine 2061 m2, 
1. čestica br. 10239/9, vrt površine 3334 m2,

Na navedenoj nekretnini upisano je založno  pravo u korist razlučnih vjerovnika i to: Raiffeisen bank Austria d.d. Zagreb i Republike Hrvatske.

2.) Utvrđena vrijednost nekretnine iz točke 1. izreke ovog zaključka iznosi 15.480.650,00 kn (petnaestmilijunačetiristoosamdesettisućašestopedesetkuna).

3.) Početna cijena za nekretninu iz točke 1.) izreke zaključka na trinaestom ročištu za dražbu iznosi 3.182.590,00 kn (trimilijunastoosamdesetdvijetisućepetstodevedeset kuna)


4.)     NAČIN PRODAJE:

	Ročište za prodaju trinaestom usmenom javnom dražbom održat će se u zgradi Trgovačkog suda u Varaždinu, Ul. braće Radića 2, soba br. 230, dana: 

9. veljače 2016. u 9,15 sati.

Ovaj zaključak objavit će se na stečajnoj oglasnoj ploči ovoga suda.
Stečajni upravitelj dužan je Hrvatskoj gospodarskoj komori dostaviti podatke o nekretnini koja se prodaje u stečajnom postupku, kao i na web stranici Visokog trgovačkog suda RH u Zagrebu, a radi uvođenja u očevidnik nekretnina i pokretnina koje se prodaju u stečajnom postupku.

5.)      UVJETI  PRODAJE:

1. Nekretnina u naravi predstavlja zemljište u Starom Gradu.

1. Utvrđena vrijednost nekretnine iznosi 15.480.650,00 kn.

1.  Nekretnina se na trinaestoj dražbi ne može prodati ispod iznosa od 3.182.590,00 kn. Sve poreze i pristojbe u svezi s prodajom snosi kupac.

1.  Prodajom nekretnina brišu se svi tereti na istima. 

1. Kao kupci mogu sudjelovati samo osobe koje su  najkasnije 3 dana prije ročišta za dražbu uplatili jamčevinu u iznosu od 10% od početne cijene za prodaju nekretnine, koja se uplaćuje na račun Trgovačkog suda u Varaždinu broj HR4023900011300002754, otvoren kod Hrvatske poštanske banke d.d., pozivom na poslovni broj spisa St-25/12. Potvrdu o uplati jamčevine svaki sudionik dužan je predočiti na dražbi prije početka dražbe.

1. Osobe koje ne uplate jamčevinu neće moći sudjelovati u dražbi.

1. Sudionik čija će ponuda biti prihvaćena, jamčevina će se uračunati u kupoprodajnu cijenu,  a ostalim sudionicima će biti vraćena najkasnije u roku od 8 dana.

1. Jamčevinu nisu dužni položiti razlučni vjerovnici ako njihove tražbine dostižu iznos jamčevine i ako bi se, s obzirom na njihov prednosni red i utvrđenu vrijednost nekretnine, taj iznos mogao namiriti iz kupovnine.

1. Kupac  je  dužan uplatiti razliku između uplaćene jamčevine i postignute kupoprodajne cijene u roku od 30 dana od dana zaključenja javne dražbe. Ako kupac u tom roku ne položi kupovninu, sud će posebnim rješenjem odrediti prodaju nevažećom  i odrediti novu prodaju, uz uvjete za prodaju koja je oglašena nevažećom, a iz položene jamčevine namirit  će se troškovi nove prodaje  i namiriti razlika između kupovnine postignute na prijašnjoj prodaji i novoj prodaji.

1. Ako je kupac razlučni vjerovnik koji se jedini namiruje iz kupovnine ili se namiruje prije tražbina svih ostalih vjerovnika koji imaju pravo na namirenje iz iste   kupovnine, nije dužan položiti kupovninu ako ona iznosi koliko i njegova tražbina ili manje, a ako iznosi više tada je dužan položiti razliku.

1. Nekretnine će se rješenjem o dosudi dosuditi kupcu koji ponudi najpovoljniju cijenu. Nekretnine će se dosuditi i kupcima koji su ponudili nižu cijenu prema veličini ponuđene cijene, ako kupci koji su ponudili veću cijenu ne polože kupovninu u roku iz  točke 5.i ovog zaključka.

1. U rješenju o dosudi nekretnina, sud će odrediti da će se nakon pravomoćnosti toga rješenja i nakon što kupac položi kupovninu, u zemljišnim knjigama upisati u njegovu korist pravo vlasništva na dosuđenim nekretninama te brisati terete na nekretnini.

1. Nakon pravomoćnosti rješenja o dosudi i nakon što kupac položi kupovninu, sud će donijeti zaključak o predaji nekretnine kupcu, čime kupac stupa u posjed istih.

1. Ako kupac  radi plaćanja kupovne cijene treba uzeti kredit, sud će na prijedlog kupca već u rješenju o dosudi odrediti da će se  nakon pravomoćnosti rješenja o dosudi te pošto kupovnina bude položena, u zemljišnim knjigama prilikom upisa  prava vlasništva u korist kupca upisati i založno pravo na nekretninama radi osiguranja tražbine po osnovi kredita, u korist davatelja kredita u skladu sa sporazumom o osiguranju.

1. Pravo nadmetanja imaju sve pravne i fizičke osobe.

1. Prodaja se provodi po načelu „viđeno – kupljeno“, što isključuje sve naknadne prigovore kupca.

1. Zainteresirane osobe mogu razgledati nekretnine koje su predmet prodaje,  uz prethodni dogovor sa stečajnim upraviteljem Nenadom Homarom na broj telefona 098 407 337.

Obrazloženje
	
	Sud je u smislu odredbe čl. 164. st. 1. i 3. SZ pristupio prodaji nekretnine dužnika navedene u točci 1. izreke zaključka. U smislu odredbe čl. 164. st. 4. SZ sud je utvrdio vrijednost nekretnine u kunskoj protuvrijednosti iznosa od 2.045.000,00 EUR (Procjena vrijednosti nekretnina od 9. prosinca 2008.) po srednjem tečaju Hrvatske narodne banke na dan 16. lipnja 2014. kao dana utvrđivanja vrijednosti nekretnine, odnosno u iznosu od 15.480.650,00 kn. Obzirom je dvanaesta javna dražba za prodaju nekretnina ostala bezuspješna sud je odredio trinaestu javnu dražbu, time da je stečajni sudac, odredio da će se na trinaestom ročištu nekretnina prodati za iznos ne manji od 3.182.590,00 kn, a koji iznos predstavlja iznos početne cijene s dvanaestog dražbenog ročišta umanjen za 10%.


U Varaždinu, 18. siječnja 2016.


                                                                                     Stečajni sudac: 

                                                                                 Iris Hatvalić Nemec, v.r. 

  Za točnost otpravka-ovlašteni službenik: 


Pouka o pravnom lijeku:
Protiv ovog zaključka nije dopušten poseban pravni lijek (čl. 11. st. 9. Stečajnog zakona).


DNA: 1. Stečajnom upravitelju, Nenadu Homaru, Dravska 1, 48000 Koprivnica
          2. Razlučnim vjerovnicima:
	- Republika Hrvatska zastupana po ŽDO Varaždin, Građansko upravni odjel
- Raiffeisen bank Austria d.d. Zagreb, zastupana po punomoćnicima odvjetnicima Odvjetničkog društva Glamuzina & Grošeta, Krajiška 27
          3. Oglasna ploča ovoga suda 

